CELEX: 32001D0539
Language: hr
Date: 2001-04-05 00:00:00
Title: 2001/539/EZ: Odluka Vijeća od 5. travnja 2001. o zaključku Europske zajednice o Konvenciji za izjednačavanje nekih pravila u međunarodnom zračnom prijevozu (Montrealska konvencija)

07/Sv. 21
            
            
               HR
            
            
               Službeni list Europske unije
            
            
               5
            
         32001D0539
   
               L 194/38
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 5. travnja 2001.
   o zaključku Europske zajednice o Konvenciji za izjednačavanje nekih pravila u međunarodnom zračnom prijevozu (Montrealska konvencija)
   (2001/539/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka njegovog članka 300. stavka 2. i prvog podstavka njegovog članka 300. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:
   
               (1)
            
            
               Zračnim prijevoznicima iz Europske zajednice pogoduje rad pod jednakim i jasnim pravilima u vezi s njihovom odgovornosti za nastalu štetu te da ta pravila budu ista kao i ona koja se primjenjuju na zračne prijevoznike iz trećih zemalja.
            
         
               (2)
            
            
               Zajednica je sudjelovala na Međunarodnoj diplomatskoj konferenciji o zračnom pravu koja se održavala u Montrealu od 10. do 28. svibnja 1999., i koja je rezultirala prihvaćanjem Konvencije o izjednačavanju nekih pravila za međunarodni zračni prijevoz (Montrealska konvencija), te je spomenutu Konvenciju potpisala 9. prosinca 1999.
            
         
               (3)
            
            
               Regionalne organizacije za ekonomsku integraciju, koje su nadležne za određena pitanja na koja se odnosi Montrealska konvencija, također mogu biti njezine potpisnice.
            
         
               (4)
            
            
               Zajednica i njezine države članice dijele nadležnost u pitanjima koja pokriva Montrealska konvencija i stoga je potrebno da ju one istodobno ratificiraju kako bi se zajamčila jednaka i cjelovita primjena njezinih odredbi u Europskoj uniji,
            
         ODLUČILO JE:
   Članak 1.
   Konvencija o izjednačavanju nekih pravila za međunarodni zračni prijevoz („Montrealska konvencija”) ovime se odobrava u ime Europske zajednice.
   Tekst Konvencije priložen je ovoj Odluci.
   Članak 2.
   Predsjednik Vijeća ime Europske zajednice predaje instrument određen člankom 53. stavkom 3. Montrealske konvencije sa Međunarodnom organizacijom civilnog zrakoplovstva, zajedno s Izjavom o nadležnosti.
   Instrument će se predati istodobno sa instrumentima ratifikacije svih država članica.
   
      Sastavljeno u Luksemburgu 5. travnja 2001.
      
         
            Za Vijeće
         
         
            Predsjednik
         
         B. ROSENGREN
      
   
   
      (1)  SL C 337 E, 28.11.2000., str. 225.
   
      (2)  Mišljenje od 16. siječnja 2001. (još nije objavljeno u Službenom listu).